Thomas Louis Berger
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Thomas Louis Berger var en amerikansk forfatter og journalist, som også har undervist ved flere universiteter, blant annet Yale. Debutromanen Crazy in Berlin (1958) introduserte romanfiguren Reinhart som soldat under og like etter den andre verdenskrig, og han er også hovedperson i Reinhart in Love (1962), Vital Parts (1970) og Reinhart's Women (1981).
Berger har en frodig komisk fantasi, og mange av hans bøker parodierer aksepterte forestillinger, blant annet hans beste roman, Little Big Man (1964, filmatisert med Dustin Hoffman i hovedrollen i 1970), om indianere og hvite i vesten, Regiment of Women (1973) og kriminalparodien Who Is Teddy Villanova? (1977). Arthur Rex (1978) er en komisk versjon av legenden om kong Arthur.Andre romaner inkluderer blant annet av The Feud (1983), The Houseguest (1988) og Meeting Evil (1992). The Return of Little Big Man, en fortsettelse av boken fra 1964, kom i 1999 og fikk en god mottakelse. Les mer i Store norske leksikon USAs litteratur